L'Alcaldessa d'Alaquàs visita les obres del Poliesportiu del Terç finançades amb el 'Pla Zapatero'
05/08/2009

# L'Alcaldessa d'Alaquàs visita les obres del Poliesportiu del Terç finançades amb el 'Pla Zapatero'

*   05/08/2009
*   [Imprimir](#)
*   Compartir
*    https://www.alaquas.org/documento.asp?id\_do=11535

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11535%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20visita%20les%20obres%20del%20Poliesportiu%20del%20Ter%C3%A7%20finan%C3%A7ades%20amb%20el%20%27Pla%20Zapatero%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11535/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11535/05082009foto_obres_poliesportius1_Form_4.jpg)](https://www.alaquas.org/ficheros/documentos/2009/2/11535/05082009foto_obres_poliesportius1_Form_10.jpg "<a href='https://www.alaquas.org/ficheros/documentos/2009/2/11535/05082009foto_obres_poliesportius1_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs visita les obres del Poliesportiu del Terç finançades amb el 'Pla Zapatero'</a>")

Les obres es troben ja en la segona fase del projecte i estaran finalitzades abans de que concloga l'any. L'Ajuntament està preparant una visita guiada a l'obra per a tots els clubs esportius

L'Alcaldesa d'Alaquàs, Elvira García, ha visitat en aquests dies les obres de les instal·lacions esportives del Terç per tal de supervisar personalment l'estat d'aquests treballs i conèixer de primera mà el projecte que s'està desenvolupant en aquest complexe esportiu i que serà finançat amb els 5,3 milions d'euros provinents del Fons d'Inversió Local per a l'Ocupació, més conegut com el ‘Plan Zapatero'.

L'Alcaldessa, acompanyada de la Regidora d'Urbanisme Eva Martínez i dels tècnics responsables, ha valorat de manera positiva en aquesta visita el bon ritme amb que s'estan produint aquestes actuacions que es troben ja en la segona fase del projecte i ha destacat el fet que s'hagen realitzat més de 25 contractacions de veïns i veïnes d'Alaquàs en aquesta obra.

La primera fase de les obres va finalitzar fa dos mesos aproximadament i ha consistit en la instal·lació de col·lectors i renovació de tot tipus d'instal·lacions elèctriques i hidràuliques. La segona fase consisteix en la construcció de l'edifici principal dels vestuaris i es troba ja en estat molt avançat. Les obres continuaran al llarg de tot l'estiu al mateix ritme.

En aquests moments, els tècnics es troben estudiant el tipus de gespa artificial que s'instal·larà al camp de futbol, un dels compromisos assumits per l'Ajuntament d'Alaquàs amb els diferents clubs esportius. De fet, l'Ajuntament ha mantingut contacte amb empreses subministradores d'aquest material i s'ha reunit també amb les entitats esportives d'Alaquàs per tal d'involucrar-los i fer-los partícips de l'elecció d'aquest material.

L'Ajuntament d'Alaquàs i la comissió de participació a la que pertanyen els clubs esportius estan preparant una visita guiada a aquestes obres per tal de mostrar a totes les entitats d'Alaquàs que ho desitgen l'estat d'aquests treballs.

Tal i com preveu el Fons d'Inversió Local per a l'Ocupació, i donats els requisits exigits per l'Ajuntament d'Alaquàs, l'empresa adjudicatària de l'obra es va comprometre a contractar veïns i veïnes de la localitat que actualment estiguen en situació de desocupació. A més, aquests contractes ja han sigut gestionats i tramitats per l'Agència de Desenvolupament Local d'Alaquàs i l'agència del SERVEF més propera a Alaquàs.

El Projecte de Remodelació de les instal·lacions esportives del Terç d'Alaquàs preveu la construcció dels camps de futbol, dotant-los de gespa artificial, així com la projecció d'una pista d'atletisme i nous vestuaris per al Poliesportiu. L'empresa adjudicatària de l'obra ha plantejat també, entre altres millores, la construcció d'un edifici destinat a cafeteria, així com la reforma de les actuals grades, elements que no constaven en el projecte inicial i que seran executats a proposta d'aquesta empresa.